กรมควบคุมมลพิษ ถก ฟู้ดดีลิเวอรี ลดขยะพลาสติก
นายวราวุธ ศิลปอาชา รมว.ทรัพยากรธรรมชาติและสิ่งแวดล้อม กล่าวว่า มอบหมายกรมควบคุมมลพิษ (คพ.) จัดทำ (ร่าง) มาตรการการจัดการขยะพลาสติกจากการใช้บริการส่งอาหาร (Food Delivery) ในระยะเร่งด่วนเมื่อสถานการณ์โควิด-19 เริ่มคลี่คลายเข้าสู่สภาวะปกติ และเมื่อรัฐบาลได้ประกาศการเตรียมการผ่อนคลายมาตรการระยะ 5 ตั้งแต่ 1 ก.ค.2563 การดำเนินงานในการแก้ไขปัญหาขยะพลาสติกจำเป็นต้องเร่งขับเคลื่อนการดำเนินงานให้เป็นไปตามโรดแม็ปการจัดการขยะพลาสติก พ.ศ.2561-2573นายประลอง ดำรงค์ไทย อธิบดี คพ. กล่าวว่า คพ.ได้หารือร่วมกับผู้ประกอบการแพลตฟอร์มบริการส่งอาหาร เพื่อหาแนวทางความร่วมมือการจัดการขยะพลาสติก โดยเสนอให้จัดทำบันทึกความร่วมมือ (MOU) ระหว่างภาครัฐและเอกชน อาทิ Grab Food Line Man GET Food Food Panda Lalamove Pizza Hut เป็นต้น เพื่อแสดงเจตนารมณ์ที่จะร่วมมือขับเคลื่อนการลดการใช้พลาสติกแบบใช้ครั้งเดียว บริการรับส่งอาหารแบบไร้ขยะ ด้วยการใช้ภาชนะบรรจุอาหารที่เป็นมิตรกับสิ่งแวดล้อม เช่น สามารถนำกลับมาใช้ใหม่ได้ ให้ลูกค้าเลือกใช้บริการ โดยเก็บค่ามัดจำกล่องอาหารที่สามารถใช้ซ้ำ เงินมัดจำจะถูกคืนให้เมื่อส่งคืนกล่องใส่อาหารภายในเวลาที่กำหนด หรือเลิกการคิดค่ากล่องอาหารเมื่อสั่งอาหารครบจำนวนครั้งที่กำหนดภาชนะบรรจุอาหารที่เลือกใช้จะต้องปลอดภัยต่อสุขอนามัย สามารถใช้ซ้ำได้หลายครั้ง หลังจากนั้นจะถูกนำไปรีไซเคิล เป็นการลดการใช้ทรัพยากร แม้ทางเลือกนี้ไม่อาจเปลี่ยนแปลงพฤติกรรมลูกค้าอย่างทันทีทันใด แต่เป็นแนวทางหนึ่งที่จะรองรับธุรกิจบริการอาหารส่งถึงบ้านหรือฟู้ดดีลิเวอรี ที่จะเติบโตยิ่งขึ้นในอนาคต โดยไม่ก่อปัญหาทำลายสิ่งแวดล้อม นายประลองกล่าว.
มอบหมายให้กรมควบคุมมลพิษ (คพ.) จัดทำ (ร่าง) มาตรการการจัดการขยะพลาสติกจากการใช้บริการส่งอาหาร (Food Delivery) ในระยะเร่งด่วนเมื่อสถานการณ์โควิด-19 เริ่มคลี่คลายเข้าสู่สภาวะปกติ
ขยะ,ขยะพลาสติก,บริการส่งอาหาร,ภาชนะบรรจุอาหาร,กล่องอาหารพลาสติก,กรมควบคุมมลพิษ,ข่าววันนี้,การศึกษา